stanford-oval/wikipedia huggingface dataset:
Asia Argento
Filmografia > Näyttelijänä

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1986 |  | Demoni 2 | Ingrid Haller |
| 1989 |  | Palombella Rossa | Nanni Moretti |
| 1989 |  | La Chiesa | Lotte |
| 1992 |  | Le amiche del cuore | Simona |
| 1993 |  | Condannato a nozze | Olivia |
| 1993 |  | Trauma | Aura Petrescu |
| 1994 |  | DeGenerazione | Lorna |
| 1994 |  | Perdiamoci di vista | Arianna |
| 1994 | Kuningatar Margot | La reine Margot | Charlotte De Sauve |
| 1996 |  | Il cielo è sempre più blu | serkku |
| 1996 |  | Compagna di viaggio | Cora |
| 1996 | Stendhal-syndrooma | La Sindrome di Stendhal | Anna Manni |
| 1998 | Oopperan kummitus | Il Fantasma dell'opera | Christine Daaé |
| 1998 | New Rose Hotel - tuomiopäivän salaliitto | New Rose Hotel | Sandii |
| 1998 |  | Viola bacia tutti | Viola |
| 1998 | B. Monkey | B. Monkey | Beatrice |
| 2000 |  | Scarlet Diva | Anna Battista |
| 2001 |  | Les morsures de l'aube | Violaine Charlier |
| 2002 |  | Ginostra | nunna |
| 2002 |  | La sirène rouge | Anita |
| 2002 | xXx | xXx | Yelena |
| 2004 | Vangittu | The Keeper | Gina |
| 2004 | Petollinen on ihmissydän | The Heart Is Deceitful Above All Things | Sarah |
| 2005 | Kuolleiden valtakunta | Land of the Dead | Slack |
| 2005 | Last Days | Last Days | Asia |
| 2006 |  | Transylvania | Zingarina |
| 2006 |  | Live Freaky Die Freaky | Habagail Folger (ääni) |
| 2006 | Marie Antoinette | Marie Antoinette | Madame du Barry |
| 2007 |  | Boarding Gate | Sandra |
| 2007 |  | Go Go Tales | Monroe |
| 2007 |  | Une vieille maîtresse | Vellini |
| 2007 |  | Mother Of Tears | Sarah Mandy |
| 2008 |  | De la guerre | Uma |
| 2009 | Poliisipiiri 13 | Diamant 13 | Calhoune |
| 2011 |  | Cavalli | äiti |
| 2011 |  | Baciato dalla fortuna | Betty |
| 2011 |  | Gli sfiorati | Beatrice Plana |
| 2011 |  | Isole | Martina |
| 2012 |  | Dracula 3D | Lucy Kisslinger |
| 2012 |  | Do Not Disturb | Monica |
| 2013 |  | Cadences obstinées | Margo |
| 2014 |  | Shongram | Sarah |
| 2017 |  | The Executrix | Isadora |
Aiheesta muualla

Elitisti: Haastattelussa: Asia Argento
Englanninkielinen fanisivusto
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Italia  Israel  Yhdysvallat  Tšekki  Korea  Alankomaat  Puola 
Taiteenala:  MusicBrainz 
Henkilöt:  Deutsche Synchronkartei  Elonet  Yle 
Muut:  IdRef
Maatuska

Maatuskoja
Maatuska on Suomessa vakiintunut nimitys matkamuistona tunnetulle venäläiselle matrjoška-puunukelle, joka koostuu useista avattavista, sisäkkäisistä hahmoista.
Nimityksistä

Venäläisperäinen sana maatuska (ven. матушка, matuška ‘äitikulta’) tarkoittaa suomen murteissa ’vanhahkoa, varsinkin venäläistä naista’. Suomessa se on ilmeisesti mennyt sekaisin nuken alkuperäisen venäläisen nimityksen матрёшка, matrjoška kanssa. Nimi on alun perin lempinimimuoto naisennimestä Matrjona, joka palautuu latinan sanaan matrona. Tämä etunimi oli suosittu Venäjän maaseudulla 1800-luvulla, siis tyypillinen maalaistytön tai -naisen nimi.
Muuallakin kuin Suomessa alkuperäinen matrjoška-nimi on voinut sekaantua muihin samansointisiin sanoihin tai nimiin. Saksassa sekä englanninkielisissä maissa nukkea voi nähdä kutsuttavan myös nimellä babushka/Babuschka (ven. бабушка babuška ’mummo’, saksaksi joskus myös virheellisesti Babutschka) tai Mamuschka, Itävallassa nimellä Piroschka (unkarilaisesta naisennimestä Piroska).
Historia ja symboliikka

Sisäkkäisten rasioiden tai nukkejen valmistusperinteen arvellaan saaneen alkunsa Kiinasta ja Japanista. Venäjällä maatuskanukkeja on valmistettu 1800-luvun lopulta lähtien, kun kehittyvä matkamuistoteollisuus kohtasi uuden kiinnostuksen perinteiseen kansantaiteeseen. Ensimmäisen venäläisen Matrjoška-nuken valmistivat tehtailija Savva Mamontovin tilauksesta vuonna 1892 kaksi kansantaiteilijaa: Vasili Zvjozdotškin sorvasi ja Sergei Maljutin maalasi nuken. Mamontovin veli Anatoli, joka omisti leluliikkeen, oli saanut idean nähtyään Japanissa perinteisiä sisäkkäisiä nukkeja.
Alun perin nuket kuvasivat perinteisiä maaseudun naisia tai tyttöjä värikkäissä venäläisissä kansanpuvuissa. Perinteisesti uloin nukkehahmo on nainen, sen sisällä olevat hahmot voivat olla tyttöjä tai poikia ja sisimpänä on pieni vauva. Sittemmin maatuskanukeissa on kuvattu muitakin hahmoja, eläimiä, satuolentoja tai poliittisia karikatyyrejä, esimerkiksi Venäjän johtajia Pietari Suuresta Putiniin.
Vaikka maatuskanukke on verrattain uusi keksintö, se on usein haluttu nähdä vanhana venäläisyyden tai "Äiti Venäjän" symbolina. Sen on ajateltu symboloivan hedelmällisyyttä ja jatkuvaa elämää. Toisaalta nuken suosio matkamuistona ja muuttuminen halvaksi tehdastuotteeksi on verottanut sen arvostusta, ja perinteisten naishahmojen vaihtuminen esimerkiksi nykypoliitikkoihin on Venäjällä koettu myös halventavaksi.
Maatuskanukkea on käytetty symboloimaan arvoituksellisuutta ja todellisuuden monikerroksisuutta. Amerikkalaisessa tv-sarjassa Russian Doll, joka sai ensi-iltansa Netflixissä 2019, maatuskanukkeen viittaava nimi liittyy juoneen, jossa päähenkilö joutuu loppumattomaan aikasilmukkaan, kuolee ja elää yhä uudelleen saman päivän. Ukrainalaisen tuotantoyhtiön venäjänkielisessä videosarjassa Тайная жизнь матрёшки (‘Matrjoškan salainen elämä’) maatuskanukke symboloi Putinin Venäjän propagandaa ja poliittista todellisuutta, jonka sisällä piilee fasismi.
Aiheesta muualla

Kuvia tai muita tiedostoja aiheesta maatuska Wikimedia Commonsissa
Japanilaisia sisäkkäisiä nukkeja.
Lamborghini Countach

| Lamborghini Countach |
| --- | --- |

Valmistustiedot
Valmistusmaa:   Italia
Valmistaja:  Lamborghini
Valmistusvuodet:  1974–1990
Luokka:  urheiluauto
Edeltäjä:  Lamborghini Miura
Seuraaja:  Lamborghini Diablo
Henkilöluku:  2
Rakenne:  keskimoottori
Vetotapa:  takaveto
Lamborghini Countach on Lamborghinin valmistama superauto. Ensimmäinen prototyyppi valmistui vuonna 1971 ja tuotanto jatkui aina vuoteen 1990 asti. Countachin myötä kulmikkaasta urheiluautomuotoilusta tuli yleisempää.
Nimi Countach (lausutaan "kuuntash") on piemonten kielen sana, jota käytetään ilmaisemaan ihastusta. Nimi tuli kun Nuccio Bertone näki ensimmäisen kerran Projektin 112 studiossaan. Prototyyppi esiteltiin julkisuudessa vuonna 1971 Geneven autonäyttelyssä. Nimi Countach oli ensimmäinen nimi, joka ei liittynyt härkätaisteluun (350/400GT-malleja lukuun ottamatta).
Muotoilu

Countachin on muotoillut Bertonen Marcello Gandini. Auto on erittäin leveä ja matala, mutta ei kovin pitkä. Auton keulan ja perän muoto on hyvin kulmikas mutta auton keskiosa on hieman pyöreämpi.
Countachissa on ns. saksiovet, eli ne aukeavat vinosti ylöspäin ja eteenpäin. Tämä on osittain muotoilutekninen ratkaisu, mutta saksioviin päädyttiin myös siksi, että auton mataluudesta johtuen normaalit ovet olisi mahdoton asentaa.
Auton aerodynamiikka on ulkonäöstä huolimatta melko huono, mutta Lamborghinille oli tärkeämpää, että auto näyttää nopealta.
Countachin muotoilu on toiminut esikuvana muille superautoille, sekä Lamborghinin uudemmille malleille kuten Diablolle ja Murciélagolle.
Moottori

Moottorina Countachissa on Lamborghinin V12, joka on sijoitettu pitkittäin taka-akselin etupuolelle. Paremman painojakauman saavuttamiseksi moottori on periaatteessa "väärinpäin", vaihteisto on moottorin etupuolella vaikka auto on takavetoinen.
Alun perin Countachiin suunniteltiin 5-litraista moottoria mutta siinä päädyttiin kuitenkin käyttämään Miurasta tuttua 3,9-litraista. Myöhemmin iskutilavuus kuitenkin nostettiin suunniteltuun 5 litraan ja myöhemmin tuli myös Quattrovalvole 5,2-litrainen DOHC-moottori. Kaikissa Countacheissa on Weberin kaasuttimet, joita oli kuusi kappaletta kunnes Yhdysvaltojen markkinoille tuli 5000QV-malli, jossa on Boschin K-Jetronic-ruiskujärjestelmä. Eurooppalaisissa malleissa ei koskaan nähty ruiskua.
Rakenne

Countachin kori on tehty lentokonealumiinista ja korin alla on putkirunko. Tämä kallis koriratkaisu on erittäin tukeva ja kevyt, auto painaa vain 1500 kg. Osa autosta on lasikuitua.
Mallit

LP400 oli ensimmäinen Countach-malli, joka oli varustettu 4-litraisella moottorilla. Ensimmäinen LP400 myytiin vuonna 1974. Taakse oli prototyypistä poiketen laitettu tavanomaisemmat valot. Autossa oli suuret ilmanottoaukot ja scoopit, jotta moottorille saatiin tarpeeksi jäähdytysilmaa. Mallissa oli melko kapeat renkaat, joista johtuen LP400:ssa oli myöhempiä malleja pienempi ilmanvastuskerroin ja suurin huippunopeus. Mallia valmistettiin vain 157 kappaletta.
LP400S esiteltiin vuonna 1978. Siinä moottoria oli hieman päivitetty edeltäjästä, mutta suurimmat muutokset olivat kuitenkin ulkonäössä. Renkaat oli vaihdettu leveämmiksi ja kylkiin tuli lasikuituiset pyöräkotelon levikkeet. Taakse sai lisävarusteena V-muotoisen spoilerin, joka lisäsi ajovakautta kovissa nopeuksissa. Tätä mallia valmistettiin 237 kappaletta.
LP500S oli seuraava uudempi versio, joka tuli markkinoille vuonna 1982. Siinä on tehokkaampi 5-litrainen moottori, mutta muita muutoksia autoon ei tehty. Tämä versio tunnetaan myös nimellä LP5000S. Mallia valmistettiin 321 kappaletta.
5000QV oli vuonna 1985 julkaistu versio, jossa moottoria päivitettiin jälleen. Moottori oli nyt 5,2-litrainen ja siinä oli 4 venttiiliä sylinteriä kohden. QV-lyhenne tulee italian kielen sanoista Quattrovalvole = neljä venttiiliä. Kaasuttimet oli siirretty moottorin sivuilta sen päälle, joka nosti moottoritilan kantta korkeammaksi. Tämä ratkaisu huononsi jo entisestään lähes olematonta takanäkyvyyttä. Osa korin lentokonealumiinisista pelleistä korvattiin kevlarmuovilla ja viimeisimmissä malleissa kaasuttimien tilalle tuli ruisku. Tätä mallia valmistettiin 676 kappaletta.
25th Anniversary -juhlamalli tuli vuonna 1988, se oli hyvin samanlainen kuin 5000QV-malli, mutta muotoilua oli muutettu sporttisemmaksi. Juhlamallia tehtiin aina vuoteen 1990 asti. Autoja valmistettiin 650 kappaletta.
Moottorit

3.9 (3929 cm3) V12 60° DOHC 24V, 375 hv @8000 r/min, 365 Nm @5000 r/min
4.8 (4754 cm3) V12 60° DOHC 24V, 276 kW (375 hv) @7000 r/min, 411 Nm @4500 r/min
5.2 (5167 cm3) V12 60° DOHC 48V, 335 kW (456 hv) @7000 r/min, 500 Nm @5200 r/min
Mitat

Pituus: 4 140 mm
Leveys: 2 000 mm
Korkeus: 1 070 mm
Akseliväli: 2 450 mm
Omamassa: 1 490-1 510 kg
Aiheesta muualla

Wikimedia Commonsissa on kuvia tai muita tiedostoja aiheesta .
Analyysi Lamborghini Countachin synnystä (Arkistoitu – Internet Archive)
Lamborghini Countach 5000QV
Mäenpää

Mäenpää tarkoittaa muun muassa seuraavia:
Mäenpää kylä Kauhavalla
Mäenpää kylä Punkalaitumella
Alastaron Mäenpää, kylä Loimaalla
Sukunimi

Aapo Mäenpää (s. 1998), jalkapalloilija
Aimo Mäenpää (1937–2018), painija
Ari-Pekka Mäenpää, lyömäsoittaja
Arvi Mäenpää (1899–1976), taidemaalari ja piirtäjä
Aukusti Mäenpää (1891–1933), suutari, toimitsija ja SSTP:n kansanedustaja
Heikki Mäenpää (s. 1957), musiikintekijä ja -tuottaja
Heli Mäenpää, kirjailija, markkinoinnin, viestinnän ja kulttuurin ammattilainen
Henri Mäenpää (s. 1988), salibandyn pelaaja
Jani Mäenpää (s. 1975), jalkapalloilija
Jari Mäenpää (1977), muusikko
Jorma Mäenpää (1918–1971), kirjailija
Jorma Mäenpää (s. 1949), koripalloilija
Juha Mäenpää (s. 1971), Perussuomalaisten kansanedustaja, insinööri ja erityisopettaja
Juha Mäenpää (s. 1981), Celesty-yhtyeen kosketinsoittaja
Juuso Mäenpää (s. 2002), jääkiekkoilija
Konsta Mäenpää (s. 1997), kreikkalais-roomalaisen tyylin painija
Kristiina Mäenpää (s. 1990), kuvataiteilija ja valokuvaaja
Markku Mäenpää (1871–1941), maanviljelijä, rehtori, maanviljelysneuvos
Martti Mäenpää (s. 1950), tekniikan tohtori ja toimitusjohtaja
Martti Mäenpää (s. 1924), korkeimman hallinto-oikeuden hallintoneuvos
Mikko Mäenpää (s. 1954), STTK:n puheenjohtaja
Mikko Mäenpää (s. 1983), jääkiekkoilija
Niilo Mäenpää (s. 1998), jalkapalloilija
Niki Mäenpää (s. 1985), jalkapalloilija
Olavi Mäenpää (1908–1988), maanviljelijä, rehtori, maanviljelysneuvos, Markku Mäenpään poika
Olavi Mäenpää (1950–2018), turkulainen kaupunginvaltuutettu ja eläinsuojeluvalvoja
Olli Mäenpää (s. 1950), hallinto-oikeuden professori
Outi Mäenpää (s. 1962), näyttelijä
Panu Mäenpää, ihmisoikeusaktivisti
Pekka Mäenpää (1939–2022), biokemian professori
Risto Mäenpää (1917–2006), insinööri ja rakennusneuvos
Sirpa Mäenpää, diplomaatti ja ulkoasiainneuvos
Teijo Mäenpää, Säkylän kunnanjohtaja
Timo Mäenpää (1960–2009), muusikko
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mäenpää”, voi hakea sivunnimihaulla, laajalla sivunnimihaulla tai tekstihaulla.
Simo Frangén

| Simo Frangén |
| --- | --- |
 Simo Frangén Turussa visailujuontajana kesäkuussa 2023.
Henkilötiedot
Syntynyt: 6. syyskuuta 1963 (ikä 61) Ulvila
Ammatti:  koomikko, toimittaja, juontaja, muusikko
Muusikko
Taiteilijanimi:  maisteri Frangén
Yhtyeet:  Alivaltiosihteeri Simo Frangén ja Sorkkaorkka
  [ Muokkaa Wikidatassa ] [ ohje ]  
Simo Juhani Frangén (s. 6. syyskuuta 1963 Ulvila), tunnettu myös taiteilijanimellä Maisteri Frangén, on suomalainen koomikko, käsikirjoittaja ja televisiojuontaja, joka tuli tunnetuksi 1980-luvulla toimintansa aloittaneen Alivaltiosihteeri-huumoriryhmän jäsenenä. Myöhemmin hän on juontanut useita televisio-ohjelmia.
Yksityiselämä

Frangén oli avoliitossa kirjailija-poliitikko Rosa Meriläisen kanssa vuosina 2004–2017. Pariskunnalla on vuonna 2006 syntynyt lapsi, jonka ensimmäisestä elinvuodesta kertova Frangénin ja Meriläisen yhdessä kirjoittama kirja Nollasta ykköseksi ilmestyi vuonna 2007. Harrastuksikseen Frangén ilmoittaa sulkapallon, salibandyn, jääkiekon ja jatkojen etsimisen kapakoiden sulkemisajan jälkeen.lähde?
Palkintoja ja huomionosoituksia

Venla, paras tv-esiintyjä 2001
Telvis, suosituin mies-tv-esiintyjä 2001 ja 2002
Musiikki & Media -palkinto, vuoden tv-persoona 2001, 2002 ja 2003
Vuoden tamperelainen 2001, 2002 ja 2003
Kesto-Vuoden tamperelainen
Vuoden ilopilleri 2003
Nakkilan nahkiaisparoni 2003
Maailman ympäri -ohjelma palkittiin Venlalla 2003, paras game show
Tampereen yliopiston alumnilähettiläs 2009 alkavana kolmivuotiskautena
Tampereen positiivisin henkilö 2009 (yhdessä Rosa Meriläisen kanssa)
Vuoden Poka 2009, eli "Suomen valovoimaisin silmälaseistaan tunnettu julkisuuden henkilö"
Oma nimikko-olut Simo-vehnäolut (vaalea, suodattamaton, baijerilaistyyppinen) 2013–2015, tekijänä tamperelainen Pyynikin käsityöläispanimo.
Toinen oma nimikko-olut Maisteri Simo (American Pale Ale) 2016–, tekijänä tamperelainen Pyynikin käsityöläispanimo.
Vuoden 2021 Ottopoika
Aiheesta muualla

Wikisitaateissa on kokoelma sitaatteja aiheesta .
Kuvia tai muita tiedostoja aiheesta Simo Frangén Wikimedia Commonsissa
Tampereen yliopiston toimittajakoulutuksen viikkolehti "Utain" (Arkistoitu – Internet Archive)
Ritva Hokka-Ahti: Maisteri Frangén: Hulluttelu on kovaa hommaa (Arkistoitu – Internet Archive). Kirjastolehti 5/2002
Kahdenlaisen alivaltiosihteeriyden vertailua.
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Ranska  BnF data  Suomi (KANTO)  Yhdysvallat 
Taiteenala:  MusicBrainz 
Henkilöt:  Ritva 2  Elonet  Yle 
Muut:  Europeana  IdRef 
Simo Frangén Jyväskylän kirjamessuilla huhtikuussa 2008.
Wahlund

Wahlund tai Wahllund on ollut muun muassa seuraavien henkilöiden sukunimi:
Catharina Wahllund, Kajsa Wahllund (1771–1843), ruotsalaissyntyinen suomalainen ravintoloitsija
Per Erik Wahlund (1923–2009), ruotsalainen kirjailija
Sten Wahlund (1901–1976), ruotsalainen väestötieteilijä.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Asana

Asana on yleisesti joogan asennosta tai joogaan liittyvästä fyysisestä harjoituksesta käytettävä nimitys.
Asana on sanskriittia ja merkitsee istuinta. Nimitys tulee alkuperäisestä merkityksestä, sillä alun perin sanaa asana käytettiin tarkoittamaan lähinnä meditaatioasentoa. Myöhemmin sanan merkitys laajeni kattamaan myös joogan fyysisten muotojen harjoitukset.
Joogassa käytetään usein alkuperäistä sanskriitinkielistä termistöä, ja sana asana esiintyy myös osana kunkin asanan nimeä, esimerkiksi kuolleen miehen asana eli savasana.
Asanat ovat kolmas askelma tunnetun joogafilosofi Patanjalin määrittelemästä kahdeksanosaisesta polusta.
Yhdessä hengitystekniikoiden eli pranayaman kanssa asanat muodostavat hathajoogaksi kutsutun joogan muodon.
Erilaisia asanoita on runsaasti. Kirjassa Complete Illustrated Book of Yoga Swami Vishnu-devananda erittelee 65 perusasanaa ja yhteensä 135 asanavariaatiota.
Asanat voidaan karkeasti jakaa lepoasanoihin, istuen tehtäviin asanoihin, seisten tehtäviin asanoihin ja pää alaspäin tehtäviin asanoihin. Asanat harjoittavat vaihtelevassa määrin notkeutta, lihaskestävyyttä ja tasapainoa. Samaan harjoitukseen suositetaan yhdistettäväksi sekä eteen- että taaksepäin taipuvia asanoita ja näiden lisäksi selkärangan kiertoja, jolloin selkäranka saa monipuolista harjoitusta. Perinteisesti harjoitukseen sisällytetään kaikkia asanoiden päätyyppejä.
Perinteinen asanaharjoitus on aurinkotervehdys eli surya namaskaar, joka paitsi kunnioittaa auringonjumalaa, myös tarjoaa monipuolista harjoitusta. Aurinkotervehdyksestä on olemassa lukemattomia variaatioita, mutta kaikille on yhteistä soljuva liike, johon kuuluu kumarruksia ja taivasta kohti kurottelua. Harjoitus stimuloi verenkiertoa tehokkaastilähde? ja siksikin se on perinteinen aamuharjoitus.
Vaikutukset kehoon > Keuhkot ja hengitys

Lyhytaikainen kuuden viikon asanaharjoittelu parantaa keuhkojen toimintaa seuraavilla tavoilla:
Parempi nopea vitaalikapasiteetti (FVC)
Suurempi keuhkojen tilavuus
Parempi uloshengityksen sekuntikapasiteetti (FEV1)
Asanoiden harjoittelu yhdessä pranayaman kanssa auttaa puhdistamaan hengitysteitä, laajentamaan rintakehää hengityksen aikana ja vahvistamaan hengityslihaksia.
Hathajoogaa harjoittavien astmaatikkojen oireet helpottivat harjoittelun avulla. Osa tutkimuksiin osallistuneista jopa luopui tai vähensi astmalääkitystään joogaharjoitusten seurauksena.
Vaikutukset kehoon > Keuhkot ja hengitys > Hengityksen pysäyttäminen

"Meditoiville joogeille on tehty luotettaviakenen mukaan? kokeita, joissa he ovat kyenneet pysäyttämään hengityksensä pitkiksi ajoiksi, EKG-mittausten mukaan jopa useiksi vuorokausiksi, ja palaamaan takaisin normaalitilaan. Periaatteessa tilanne muistuttaa monien eläinten kesälepovaihetta, jonka ansiosta esim. sammakko tai etana selviävät kuuman ja kuivan kauden yli."lähde tarkemmin?
Joogan asana- ja pranayamaharjoitukset voivat vähentää oksidatiivista stressiä kehossa, hengityksen säätelyn avulla. Harjoittelun on todettu vähentävän hapenkulutusta, ja siten hidastavan aineenvaihduntaa. Joidenkin joogien on väitetty voivan hidastaa aineenvaihduntansa äärimmilleen, ja siten väliaikaisesti lähes pysäyttää vanhenemisprosessin kehossa.lähde tarkemmin?
Vaikutukset kehoon > Selkä

Monilla jooga-asanoilla on vaikutuksia selkään. Ne voivat asennosta riippuen vaikuttaa selkään seuraavilla tavoilla:
Liikkuvuuden lisääntyminen
Selän syvien ja pinnallisten lihasten vahvistuminen
Ryhdin korjaantuminen
Alaselän kipujen vähentyminen
Asanaharjoittelu voi olla yhtä tehokasta epäspesifisten alaselkäkipujen hoidossa, kuin perinteiset hoitomenetelmät.
Vaikutukset kehoon > Selkä > Nikamavälilevyt

Pitkään asanaharjoitusta tehneillä ihmisillä esiintyy vähemmän selkärangan nikamavälilevyjen rappeumaa ja pullistumista. Heillä välilevyjen vanhenemismuutokset olivat hidastuneet ja välilevyjen kuluminen oli tasaisempaa.
Selkärangan taivuttaminen ääriasentoihin on arveltu lisäävän nikamavälilevyjen rasitusta ja siten niiden kulumista. Tutkimuksissa on todettu sirkuksissa työskentelevillä venytystaiteilijoilla olevan madaltumia välilevyissä. Välilevyjen kulumisen ja selkärangan liikkuvuuden välistä yhteyttä ei ole pystytty selvittämään tarkasti. Tutkimukset kuitenkin osoittavat välilevyjen kulumisen lisäävän paikallista liikkuvuutta nikamassa. Siten on mahdollista, että asanaharjoittelu auttaa pitämään välilevyjen kulumisen iän myötä tasaisena, sallien selkärangalle erinomaisen liikkuvuuden myös myöhemmällä iällä.
Yleisiä asanoita

Uttanasana
Eteentaivutus seisten
Adho Mukha Svanasana
Alaspäin katsova koira
Bhujangasana
Kobra, käärme
Dhanurasana
Jousi
Halasana
Aura
Urdhva Dhanurasana
Silta
Sarvangasana
Hartiaseisonta
Shirsasana
Päälläseisonta
Shavasana
Kuolleen miehen asento
Vajrasana
Sankariasana
Vrksasana
Puu
Aiheesta muualla

Yoga Journal - kuvitettu asanaluettelo
Transatlanttinen kauppa- ja investointikumppanuus

TAFTA maailmankartalla. Yhdysvallat oranssilla ja EU vihreällä.
Transatlanttinen kauppa- ja investointikumppanuus (engl. Transatlantic Trade and Investment Partnership, TTIP) oli Yhdysvaltain ja Euroopan unionin vapaakauppaa lisäämään suunniteltu kauppasopimus. Vapaakauppasopimusta vastustavan Donald Trumpin valinta pysäytti TTIP:n valmistelun tilapäisesti. Sen sijaan samantapainen Kanadan ja EU:n CETA-sopimus solmittiin samana vuonna 2016.lähde? Sopimusta neuvoteltiin vuoteen 2017 asti.
TTIP-sopimus tunnettiin aiemmin myös nimellä TAFTA englannin sanoista Transatlantic Free Trade Agreement.lähde?
Kesällä 2013 alkaneet neuvottelut keskeytyivät. Toteutuessaan sopimus olisi kattanut puolet maailman BKT:sta.
Tarkoitus

TTIP:n tarkoitus oli poistaa yritysten päällekkäistä sääntelyä, vapauttaa kilpailua ja luoda EU:n ja Yhdysvaltojen välille yritysten ja valtioiden välisiä riitoja koskeva investointisuojajärjestelmä. Tarkoitus oli myös poistaa tullimaksuja, mutta se ei ollut sopimuksen olennaisin osa, koska EU:n ja Yhdysvaltain väliset tullimaksut ovat jo hyvin alhaiset.
Tarkoitus > Kaupan esteiden poistaminen

Sopimuksella pyrittiin erityisesti poistamaan muita kaupan esteitä, kuin tullimaksuja (NTM, NTB). Muut kaupan esteet tarkoittavat lakeja, asetuksia, toimintaperiaatteita tai ehtoja ja rajoituksia, joita eri maiden hallitukset ja valtiolliset viranomaiset ovat säätäneet. Ne voivat olla myös yksityisten yritysten käytäntöjä tai kieltoja, jotka suojaavat kotimaista teollisuutta ulkomaiselta kilpailulta.
Muut kaupan esteet kuin tullimaksut nostavat viennin kustannuksia joillain aloilla keskimäärin jopa 73 % tuotteen loppuhinnasta (eli vajaat 300 % alkuperäisestä hinnasta), kun tullimaksut ovat vain 0–15 prosenttia. Siksi niiden poistaminen voi olla paljon merkittävämpää kuin tullien poistaminen. Euroopan komission arvion mukaan 80 prosenttia taloushyödyistä tulee muista kuin tullimaksuja koskevien kaupan esteiden purkamisesta.
Kaupan esteet rajoittavat kilpailua ja siten lisäävät markkinoilla jo olevien suuryritysten monopolistisia voittoja eli ”ylituottoja”. Niiden poistaminen sekä pienentää ylivoittoja että yleensä myös tuottaa kuluttajille halvempia hyödykkeitä ja laajemman valikoiman pientenkin yritysten päästessä markkinoille.
Esteiden purkamisen merkitys on kaksitahoinen; jos EU:n ja USA:n omat standardit heikkenisivätkin, voisi niiden sopimat muita korkeammat standardit ympäristön, kuluttajansuojan ja työntekijöiden oikeuksien suhteen levitä myös muualle maailmaan.
Tarkoitus > Sopimuksen rajaukset

Ranskan vaatimuksesta audio-visuaaliset tuotteet eli media ja peliala on rajattu vapaakaupan ulkopuolelle.